Chicago - 'najveći prijatelj Kine među američkim gradovima'
Donedavni gradonačelnik Richard Daley promicao je učenje kineskog jezika i kulture u javnim školama, a program sada usvajaju i drugi
Daleyeve je napore pohvalio i kineski predsjednik Hu Jintao prilikom službenog državnog posjeta u siječnju. Tom je prilikom posjetio školu Walter Payton. Kineski je predsjednik istakao da je na taj način, više nego na bilo koji drugi, 'i Kina postala bolje informirana o Chicagu'. Program koji je pokrenuo predsjednik Obama pod nazivom “Inicijativa jaka 100 tisuća studenata“ ima za cilj poticanje Amerikanaca na studiranje u Kini. Savjetodavnim odborom Inicijative predsjedaju bivši senator iz Nebraske Chuck Hagel i doskorašnji gradonačelnik Chicaga Richard Daley. U protekle 22 godine svoje gradonačelničke službe, Daley je predvodio u promicanju i angažiranju Kine u lokalnim međukulturnim programe. Zahvaljujući njegovim naporima, kineski predsjednik Hu Jintao je prilikom državnog posjeta u siječnju nazvao Chicago “najvećim prijateljem Kine” među američkim gradovima. U saveznoj državi Illinois mnogi učenici pohađaju posebnu nastavu o Dalekom istoku. Među njima glavnu ulogu igra učenje jezika. "Mislim da je za srednjoškolce učenje kineskog vrlo mudra investicija" - kaže Wen Ya Lu, nastavnik kineskog jezika u srednjoj školi Walter Payton College u Chicagu. Nastava kineskog jezika redoviti je dio nastavnog programa u čikaškom sustavu državnih srednjih škola već preko deset godina. Wen Ya Lu kaže da je njihova škola jedna od prvih koja se počela zalagati za učenje kineskog: "Naš je gradonačelnik inicirao najveći program državnih škola za učenje mandarinskog kineskog u Sjedinjenim Državama. 42 škole u Chicagu drže nastavu iz mandarinskog za više od 12 tisuća učenika." William Spence, supredsjedatelj Odbora za prijateljske kineske gradove Chicaga, kaže da je nastava kineskog jedan od načina na koji je njihov dosadašnji gradonačelnik Richard Daley u gradske programe angažirao Kinu, drugog po veličini američkog trgovinskog partnera. Daleyeve je napore pohvalio i kineski predsjednik Hu Jintao prilikom službenog državnog posjeta u siječnju. Tom je prilikom posjetio školu Walter Payton. Kineski je predsjednik istakao da je na taj način, više nego na bilo koji drugi, 'i Kina postala bolje informirana o Chicagu'. Slično je bilo i s izložbom Shangai Expo 2010. godine: državna tajnica Clinton angažirala je američko Državno tajništvo da za tu priliku izgradi Američki paviljon. Gospođa Clinton je rekla kako se učenje kineskog isplatilo za Amerikance koji su radili u paviljonu: "Mislim da smo bili drugi najpopularniji paviljon među posjetiteljima djelomično i zbog toga što su Kinezi bili oduševljeni da s mladim Amerikancima mogu pričati na svom jeziku. To je bilo jedno divno iskustvo za obje strane: kineski posjetitelji postavljali su im razna pitanja, a američki učenici pitali su ih kako se izgovaraju neke kineske riječi. Potrebno nam je više takvih iskustava." “Inicijativa jake 100 tisuća studenata“ želi potaknuti 100 tisuća američkih učenika na studij u Kini. Uspjeh ovog programa ovisit će o tome koliko će drugih ustanova u Americi slijediti primjer Chicaga. Za sada, po riječima Williama Spencea, petnaestak drugih američkih gradova uvelo je učenje mandarinskog u državne škole po čikaškom uzoru. Međutim, čak i uz taj program, američko Državno tajništvo kaže da ima 600 puta više kineskih učenika koji uče engleski nego Amerikanaca koji uče mandarinski. Tajništvo također navodi da deset puta više kineskih studenata studira u Sjedinjenim Državama nego što ima američkih studenata u Kini. “Inicijativa jaka 100 tisuća studenata“ trebala bi tu razliku smanjiti.